Държавен вестник, бр. 59, 2020 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  59
(3) Веднага след отпадане на необходимост­
та евакуираното население да преби­
вава на територията на държавата на 
Страната, оказваща помощ, то се връща 
на територията на държавата на Стра­
ната, искаща помощ, в съответствие с 
процедурата в ал. 2 по-горе. Страните 
осигуряват завръщането на всички лица, 
които са пристигнали след евакуация 
на територията на държавата на една 
от тях, в съответствие с действащото 
законодателство.
(4) Физически лица, които в случай на 
бедствие са евакуирани от територията 
на едната Страна на територията на 
другата Страна, се приемат до момента 
на тяхното първо възможно завръщане, 
като им се предоставят всички необхо­
дими услуги и помощ.
(5) Разпоредбите на ал. 1 – 4 по-горе се 
прилагат и в случай че граничната 
зона между двете Страни е засегната от 
бедствие, като са приложими както за 
граждани на държавите на двете Страни, 
така и за граждани на трети страни.
Член 10
Процедури по внос, износ и транспортиране 
на стоки през границата по време на оказ­
ване на помощ 
(1) Страните опростяват процедурите по 
внос, износ и транспортиране на обо­
рудване и средства за подпомагане през 
държавната граница. При пресичане 
на държавната граница ръководителят 
на спасителния екип трябва да връчи 
на компетентните гранични власти на 
Страната, искаща помощ, инвентарни 
листове на оборудването и средствата 
за подпомагане. Инвентарните листо­
ве се изготвят на официалния език 
на Страната, оказваща помощ, и на 
английски език.
(2) В допълнение на личните вещи спаси­
телните екипи и експертите, взимащи 
участие в помощните действия, могат 
да пренасят през държавната граница 
само защитно, спасително и друго 
оборудване и средства, необходими за 
неговото доставяне и функциониране, 
както и средства за подпомагане.
(3) Ограниченията или забраните, при­
ложими за преминаване на границата 
на стоки, не се прилагат за защитно, 
спасително и друго оборудване и сред­
ства за подпомагане по настоящото 
Споразумение, доколкото не се на­
кърняват приложимите разпоредби на 
правото на ЕС и/или международното 
право. Защитно, спасително и друго 
оборудване, което не е използвано 
по време на помощните операции, се 
връща на територията на държавата на 
Страната, оказваща помощ, освен ако 
не е унищожено. В случай че защитно, 
спасително или друго оборудване е ос­
тавено като средства за подпомагане, 
неговият вид и количество се докладва 
на компетентния орган на Страната, 
искаща помощ, който при приемане 
на помощта уведомява компетентните 
митнически органи в съответствие 
с националното законодателство на 
Страната, искаща помощ.
(4) Разпоредбите на ал. 3 по-горе се отнасят 
и за транспортирането на лекарства, 
съдържащи наркотични и психотропни 
вещества, до държавата на Страната, 
искаща помощ, и за обратното транспор­
тиране на неизползваните количества 
в държавата на Страната, оказваща 
помощ. Подобно транспортиране не се 
счита за внос и износ от гледна точка на 
международните спогодби за лекарства, 
съдържащи наркотични и психотроп­
ни вещества. Споменатите лекарства 
могат да се внасят само в количества, 
необходими за целите на медицин­
ската помощ, и да се ползват само от 
квалифициран медицински персонал 
в съответствие със законодателството 
на Страната, искаща помощ. В такъв 
случай ръководителят на спасителния 
екип представя пред компетентните гра­
нични власти декларация с номенкла­
турата и количествата на лекарствата, 
съдържащи наркотични и психотропни 
вещества. Върху пакетите, съдържащи 
споменатите лекарства, се поставя 
ясно видим етикет с надпис „съдържа 
наркотични вещества“. Ръководителят 
на спасителния екип изготвя протокол 
за неизползваните количества, който 
се заверява от компетентния орган на 
Страната, искаща помощ, и се предста­
вя пред служителите от митническия 
контрол след приключване на мисията 
в съответствие с приложимото законо­
дателство на Страната, искаща помощ.
Член 11
Използване на въздухоплавателни и плава­
телни средства
(1) Въздухоплавателни средства и плава­
телни средства могат да бъдат използ­
вани за транспортиране на спасителни 
екипи и експерти и за други форми 
на подпомагане в съответствие с това 
Споразумение.
(2) В случай на използване на въздухоплава­
телни средства или плавателни средства 
за оказване на помощ информацията,